Gandia duplica des de l'inici de legislatura el nombre d'Educadors Socials
20 novembre 2018

## Gandia duplica des de l'inici de legislatura el nombre d'Educadors Socials20 novembre 2018Última actualització: 14 juliol 2025

![](../gestion/img/_AO_8602-copia.jpg)  
  

El regidor delegat d'Administració, Jose Manuel Prieto; el regidor responsable de Responsabilitat Social i Polítiques amb la Ciutadania, Nahuel González; i la Cap de Servei de Benestar Social, Loles Sanchis, han comparegut aquest matí en roda de premsa per informar dels dos principals acords als quals es va arribar ahir a la Junta de Govern.  
  
En primer lloc, **Jose Manuel Prieto** ha informat que la Junta de Govern va aprovar la renovació de l'adhesió del Conveni d'adhesió entre l'Ajuntament de Gandia i la Diputació Provincial de València al sistema d'adquisició centralitzada (Central de Compres de la Diputació Provincial de València).  
  
Un acord que va ser aprovat fa 8 anys i que, després de la sol·licitud de la Diputació Provincial de València, en el qual comunica que la Central de Serveis Innovadors i Sostenibles (CSIS) està preparant la tramitació de nous acords, Gandia pretén renovar.  
  
L'acord estableix un marc que facilita els procediments de contractació als organismes adherits a la mateixa i considera que donat el temps transcorregut des de la formalització del conveni d'adhesió el 2009 i atenent les actualitzacions realitzades d'acord amb la normativa vigent, cal renovar.  
  
D'aquesta manera, les centrals de contractació poden actuar adquirint subministraments i serveis per a altres òrgans de contractació, o adjudicant contractes o celebrant acords marc per a la realització d'obres, subministraments o serveis destinats a aquests.**Per a què serveix la central de compres**  
L'objectiu de la central de compres és agrupar els processos d'adquisició de béns i serveis per a tots els ajuntaments que així ho desitgen, per tal d'aconseguir dos objectius principals: la simplificació del procediment administratiu municipal, i l'estalvi de costos gràcies a l'economia d'escala que permet les compres agrupades.  
  
"_Aquesta mesura s'emmarca dins de la línia que des del consistori s'està posant en marxa des de l'inici de la legislatura. Simplificar processos administratius i reduir costos en la corporació mitjançant la posada en marxa de totes aquelles iniciatives que redunden en la millora de l'administració i la reducció de costos_" va declarar l'edil.  
  
El segon dels aspectes ha estat l'aprovació de dues noves places d'Educadors Socials amb el que es passa de quatre places a la plantilla a 6, duplicant el nombre de treballadors disponibles pel que fa a 2015.  
  
"_Hem començat amb el col·lectiu d'Educadors però en aquesta legislatura ja hem avançat en l'aspecte de Treballadors Socials_" va explicar Prieto qui ha avançat que en pròximes meses de negociació i abans de l'aprovació de la plantilla per 2019, la intenció és ampliar la plantilla dels Treballadors Socials.  
  
"_Quan vam accedir aquesta legislatura al govern, la situació social venia marcada per la duríssima crisi econòmica que havia deixat a una part de la societat fora de les oportunitats. Hi havia i hi ha, una intenció des de la regidoria i des del govern d'enfortir el conjunt de serveis que són prestats directament des de l'Ajuntament, ja que es tracta de serveis sensibles que es poden prestar millor des de l'administració més propera" "Aquest és el camí que hem iniciat i el que continuarem amb properes ampliacions. Enfortim el capítol de personal per seguir apostant per les persones i continuar afrontant els reptes de la ciutadania de manera eficaç_".  
  
Per la seua banda, **Nahuel González** va qualificar la mesura de "_molt important i històrica_" ??per a la ciutat de Gandia. "_Potser no és una mesura visible ni mesurable però que demostra l'aposta per les persones del govern de Gandia. Vull agrair el treball de Jose Manuel Prieto i de tot el govern per l'aposta pels serveis socials" "Vam passar de tres a sis educadors per als menors a la ciutat en menys d'una legislatura. Doblem el nombre de funcionaris que dedicaran la seua tasca a ajudar els menors i famílies més necessitats_".  
  
González ha recordat que també s'ha ampliat la plantilla de Treballadors Socials i que actualment s'està treballant a consolidar noves places per a la Dependència. "_Vull destacar el treball que realitzen des del departament. Una tasca que moltes vegades és invisible però que permet que moltes persones puguen eixir de situacions cronificades" "A mesura que augmenten les prestacions i els programes d'altres institucions superiors, és necessària aquesta ampliació de personal per a satisfer totes les demandes mitjançant la remunicipalització dels serveis socials que ens permet ser més eficients en matèria social_".  
  
Finalment, **Loles Sanchis** va voler agrair la complicitat i el treball de l'actual govern a l'hora d'ampliar la plantilla. "_Per a nosaltres ha estat molt dur passar la crisi amb el personal que teníem, ja que va afectar moltes persones i no només col·lectius marginals" "En aquests anys hem avançat molt en matèria de personal. A principi de legislatura ja es van crear dues places, es van eliminar contractes amb empreses per convertir-los en serveis municipals, s'ha ampliat el SEAFI per atendre millor a la infància i l'adolescència, s'ha ampliat el programa per a menors infractors, tenim dos nous educadors, i ja s'han posat en marxa tres borses de treball. No hem parat i agraïm tota la feina que s'ha fet_".

[Twittear](https://twitter.com/share)